section_heading: Svojstva i osobine
paragraph_text: Bakar se zagrijavanjem na zraku, pri temperaturama višim od 600&nbsp;°C oksidira, a na površini se stvara crni prah bakrova(II) oksida (CuO); i obratno; zagrijani CuO u prisutnosti reducensa lako otpušta kisik pa ova reakcija može služiti za određivanje vodika (nastaje voda) i ugljika (nastaje CO<sub>2</sub>) u elementarnoj analizi organskih spojeva.